**ΙΣΤΟΡΙΑ ΑΝΘΡΩΠΙΣΤΙΚΩΝ ΣΠΟΥΔΩΝ: ΤΟ ΚΡΗΤΙΚΟ ΖΗΤΗΜΑ**

**ΘΕΜΑΤΑ ΓΙΑ ΕΠΕΞΕΡΓΑΣΙΑ**

**Ερ.1: Σύμφωνα με το παράθεμα 8, σελ 210 ποια ήταν τα αίτια και οι αφορμές που οδήγησαν στην επανάσταση του Θερίσου;**

Θυμάστε ίσως ότι η ερώτηση μας είχε προβληματίσει καθώς τα αίτια της επανάστασης ουσιαστικά εντοπίζονται και στους παράγοντες εσωτερικής πολιτικής κρίσης που αναφέρονται στο κεφάλαιο 3. (Τα πρώτα νέφη).

Για τις ανάγκες των εξετάσεων προτείνω και περιοριστούμε στο κεφάλαιο 4 όπου υπάρχει ο σχετικός υπότιτλος οπότε από το σχολικό γράφω σελ. 209...210 "Η κρίση κορυφώθηκε....επανάστασης του Θερίσου"

Από το παράθεμα 8 πρέπει να γίνει αναφορά:

α) Στον επιδιωκόμενο απώτερο σκοπό της Ηνωμένης Αντιπολίτευσης που ήταν η ένωση της Κρήτης με την Ελλάδα.

β) Στην επιδίωξη της πολιτικής προσέγγισης της Κρήτης με την Ελλάδα, ως ενδιάμεσο βήμα για την ένωση, με μεταβολή της διεθνούς κατάστασης

γ) Στο αίτημα για αναθεώρηση του κρητικού συντάγματος κατά τα πρότυπα του ελληνικού ώστε να απαλλαγεί η Κρήτη από το δεσποτισμό (ενώ το ισχύον στην Ελλάδα ήταν το σύνταγμα του 1864 το κρητικό ήταν υπερβολικά συντηρητικό και έμοιαζε με αυτό του 1844)

δ) Στην επιδίωξη των παραπάνω και με ένοπλα μέσα

ε) Στην σε κάθε περίπτωση αντίθεση ακόμα και με τα όπλα σε κάθε μη Έλληνα κυβερνήτη.

**Ερ2: Σύμφωνα με το παράθεμα 9, σελ. 212 α) ποιες ήταν οι απόψεις Γεωργίου και Βενιζέλου αναφορικά με την Ένωση και β) ποια αίτια οδήγησαν στην επανάσταση του Θερίσου;**

α) Σχολικό: σελ. 208-209 "Αλλά το πιο σημαντικό...κλίμα διχασμού"

β) Σχολικό: σελ. 208 "Το θετικό...Κρητών", σελ. 209-210 "Η κρίση... Θερίσου"

Από παράθεμα 9:

Τονίζεται από το Βενιζέλο ότι:

α) Δεν αναγνωρίζει στον Πρίγκιπα το δικαίωμα της αντιπροσώπευσης της Εθνικής Ιδέας

β) Θεωρεί το αρμοστειακό καθεστώς ως ένα πρώτο στάδιο για τη βαθμιαία κατάκτηση της Ένωσης

γ) Χαρακτηρίζει το καθεστώς απεχθές

δ) Αποκρούει τον ισχυρισμό ότι το κίνημα είναι άκαιρο δεδομένου ότι έχουν παρέλθει ήδη 6 χρόνια

ε) Διακηρύσσει την προσφυγή του λαού στα όπλα προκειμένου για την εθνική του αποκατάσταση.

**Ερ3: Ποια αιτήματα εξέφραζε το επαναστατικό κίνημα του Θερίσου σύμφωνα με τα παραθέματα 8 σελ 210 και 9 σελ 212;**

Σχολικό: σελ 211 "Οι επαναστάτες αιφνιδίασαν... σκοπούς της επανάστασης" και σύνθεση των παραπάνω αναφορικά με τα παραθέματα 8 και 9.

**ΠΡΟΤΑΣΗ ΜΕΛΕΤΗΣ**

Μελετήστε τα κεφάλαια 4-9 από το Κρητικό.

Αξιοποιήστε το παρακάτω ηλεκτρονικό βιβλίο: kaitsas.blogspot.com

Περιέχει χρήσιμα σχεδιαγράμματα όπου αποδίδεται κατά λέξη το σχολικό βιβλίο για τα παραπάνω κεφάλαια (και όχι μόνο). Πολλές φορές τα παιδιά που δίνουν πανελλαδικές μπερδεύονται με τα σχεδιαγράμματα γιατί έχουν στο μυαλό τους οπτικά την εικόνα του σχολικού βιβλίου. Στην περίπτωση αυτή και πάλι είναι χρήσιμο να δείτε πλαγιότιτλους, αρίθμηση, αιτιώδεις σχέσεις, κ.α. σημειώνοντας τα πάνω στο βιβλίο.

* Δουλέψτε -υπό μορφή σημειώσεων- τις παρακάτω ερωτήσεις:

1) Να παρακολουθήσετε την ανάμειξη των Μεγάλων Δυνάμεων στο Κρητικό Ζήτημα κατά την περίοδο 1898-1913.

2) Να παρουσιάσετε τη δράση του Ελ. Βενιζέλου σε σχέση με το Κρητικό Ζήτημα: α) την περίοδο 1898-1906 και β) τη διετία 1910-1912.

3) Με βάση τις ιστορικές σας γνώσεις να στηρίξετε τη φράση του βιβλίου σας: "Ο πρίγκιπας προχώρησε στη λήψη σπασμωδικών μέτρων".

* Δουλέψτε -με κανονική ανάπτυξη/σύνθεση- την παρακάτω ερώτηση:

1) Αντλώντας στοιχεία από την πηγή και ανακαλώντας τις ιστορικές σας γνώσεις να δείξετε τους λόγους επικράτησης της επανάστασης του Θερίσου.

ΠΗΓΗ:

    "Η οργάνωση του ένοπλου κινήματος του Θερίσου βασίστηκε στη δυναμική προσαρμογή στην πραγματική κατάσταση και στην παρακολούθηση και κατάλληλη αξιοποίηση των ειδικών τοπικών και των γενικότερων διεθνών συνθηκών. Ο Βενιζέλος είχε σταθμίσει με ακρίβεια τη σύμπτωση των εσωτερικών και των εξωτερικών παραγόντων που καθιστούσαν εξαιρετικά δύσκολη τη βίαιη καταστολή του κινήματος. Ο ύπατος αρμοστής δε διέθετε παρά το ένοπλο σώμα της χωροφυλακής, αδύναμο αριθμητικά -1.100 περίπου άνδρες-, για να αποκαταστήσει την έννομη τάξη στις πόλεις και στην ύπαιθρο. Οι διπλωματικοί εκπρόσωποι εξάλλου, των προστάτιδων Δυνάμεων, υπεύθυνοι για τη δράση των αντιπροσωπευτικών ευρωπαϊκών αγημάτων στη Μεγαλόνησο, παρά την κοινή επιθυμία τους - με προεξάρχοντες τον Άγγλο και το Ρώσο πρόξενο - να αντιδράσουν άμεσα στην επαναστατική πρόκληση ήταν φυσικό τελικά να εμπλακούν σε εγγενείς δυσχέρειες, σε διαφωνίες και σε αντιφατικές πιέσεις. Η αντιγνωμία γύρω από τον καθορισμό των μέσων και των μεθόδων για την καταστολή του κινήματος, η ανεπάρκεια των διεθνών στρατευμάτων σε αριθμό ανδρών -1.800 αρχικά, 3.000 αργότερα, μετά την άφιξη των ενισχύσεων- και σε πολεμικά μέσα, αλλά και η διστακτικότητα των δημοκρατικών κυβερνήσεων του Λονδίνου, της Ρώμης και των Παρισίων να λάβουν μέτρα ικανά να προκαλέσουν αιματοχυσία και να εξεγείρουν την κοινή γνώμη, αποτέλεσαν βασικούς ανασταλτικούς παράγοντες στην ανάληψη αποτελεσματικών στρατιωτικών επιχειρήσεων εναντίον των επαναστατών.

    Οι ειδικές αυτές παρατηρήσεις αρκούν για να παράσχουν την πρώτη ερμηνεία της ανακόλουθης τακτικής των Δυνάμεων, η οποία και επέτρεψε την εδραίωση και την οκτάμηνη παράταση της επαναστατικής δραστηριότητας. Η αναζήτηση σκοτεινών ενεργειών και παλίμβουλων προθέσεων, ιδίως βρετανικών, η οποία καλλιεργήθηκε από τους φιλοπριγκιπικούς κύκλους και οδήγησε μέχρι πρόσφατα σε σοβαρές παρερμηνείες, αποδεικνύεται, κάτω από το φως της συστηματικής έρευνας, τελείως αβάσιμη. Η κατευθυντήρια γραμμή των Προστάτιδων Δυνάμεων στο Κρητικό Ζήτημα κατέτεινε στη μακρύτερη συντήρηση του αρμοστειακού καθεστώτος με τις μικρότερες δυνατές θυσίες σε διπλωματικές παραχωρήσεις σε χρήμα και άνδρες".

 (Από την Ιστορία του Ελληνικού Έθνους)

Για απορίες και αποστολή εργασιών: irinichlentzou@yahoo.gr

\*Αν είναι δυνατόν οι εργασίες σας να αποστέλλονται με τη μορφή pdf και όχι ως απλή φωτογραφία ώστε να είναι πιο ευανάγνωστες (υπάρχουν δωρεάν εφαρμογές για κινητά).